Mursiân

Mursiân (Morsiano in italiân) l'é 'na frasiòun ed Véla Mnôs, int la pruvîncia ed Rèz. L'é int l' Apenèin arzân a i pē dal Mûnt Cùşna , insém a la spònda mansèina dal Dôl a 'n' altèsa ed 720 mēter cîrca cun 134 abitân (int al 2007). In pió ed Mursiân int l'istèsa frasiòun a gh'é diêter bōregh cme Cà Rossi, Mûnt Bôr, Strinê e Costêlta.Cmûn ed Véla Mnôs - Mursiân

Stôria

Al paèiş l'é numinê per la préma vôlta int aò 1302 cme dipendèint ed la Pēv ed Toân. Int al 1466 l'à fât cmûn cun Rumanōr e Nuvlân fîn al XVII sècol. Un census dal Setsèint al dichiâra che al cmûn al gh'à 395 abitânt.

Êrt e Cultûra

'N' edécola dal 1858 a 's pōl vèder al cò a matèina dal cèinter. La cēşa dal paèiş l'é stêda butêda zò da 'na frâna int al 1725, l'é stêda arfâta pôch ân dôp al crôl. Int i sō mûr a gh'în incòra dal prêdi ch' în stêdi druvêdi per tirêr só còla uriginêla. Insém a 'na fnestrèina ed la tòra dal campâni a gh'é la scréta "1595"

Nôti

Nôta: cla pâgina ché l'é stêda inviêda cun 'na tradusiòun da  Morsiano trâta da it.wikipedia.org.Guêrda la stôria ed la pâgina uriginêla per cgnòser l'elèinch 'd j autōr.

Categoria:Frasiòun ed la pruvîncia ed Rèz